### Resume

En lodsejer har anmodet om, at der udarbejdes lokalplan for ejendommene [adresse] ved [adresse] ca. 3 km vest for [adresse] nær kommunegrænsen til [adresse].

Virksomheden ønsker at udvide deres produktionen med flere og større vindmølletårne. Der er derfor behov for at opføre højere bebyggelser op til 35 meter og skorsten op til 85 meter. Dertil udvides muligheden for bebyggelse ud i et område, der med eksisterende plangrundlag ikke må bebygges. I forbindelse med [adresse] 2021-2033 er området udpeget til område forbeholdt produktionserhverv.

### Sagsfremstilling

![](data:image/png;base64...)

Figur 1: Kort over lokalplanområdet

Planens Historik

Teknisk Udvalg besluttede på mødet den 6. april 2021, pkt. nr. 96, at igangsætte udarbejdelse af lokalplan nr. 1346 og tillæg nr. 1.

Tillægget har været i fordebat fra 10. oktober 2022 til 24. oktober 2022.

Lokalplanens Indhold

Baggrunden for lokalplanen er et ønske fra virksomheden, som producerer vindemølletårne. De ønsker at udvide produktionen med flere og større tårne. For at muliggøre dette ønsker virksomheden at udbygge med nye haller samt ændre højden på bebyggelsen inden for området. Lokalplanområdet ligger ca. 3 km vest fra [adresse] nær kommunegrænsen til [adresse]. Mod nordøst grænser lokalplanområdet op til Midtjyske Motorvej.

Lokalplanen erstatter eksisterende lokalplan nr. 1169 Erhvervsområde ved [adresse], Svindbæk og lokalplan nr. 1313 Erhvervsområde nordøst for [adresse], Clavs Larsen. Lokalplanen fastholder afgrænsningen for de eksisterende lokalplaner.

Lokalplanen ændrer bebyggelseshøjden for området fra 20 meter til 35 meter. For enkelte bygningsdele og tekniske anlæg f.eks skorstene ændres bygningshøjden fra 50 til 85 meter.

Dertil muliggør lokalplanen, at der kan opføres bebyggelse i dele af et område, som i dag anvendes til oplagringsplads uden mulighed for bebyggelse.

Lokalplanen fastholder områdets anvendelse til erhvervsområde. Miljøklassen for virksomheder indenfor lokalplanområdet vil blive ændret fra 1-6 til 4-6.

Lokalplanområdet udgør et areal på ca. 50 ha. Vejadgang til lokalplanområdet skal ske fra eksisterende [adresse], som vist på lokalplanens kortbilag 3.

Bebyggelsesprocent for området er 50

Der udlægges et areal til jordvold , som omkranser lokalplanområdet. Lokalplanen fastsætter, at jordvold skal beplantes med træer og buske valgt med udgangspunkt i plantelisten, som fremgår af lokalplanen.

Beplantningsbæltet skal være højt og tæt og bestå af en kombination af løvfældende og stedsegrønne træer og buske, der kan afskærme erhvervsområdets visuelle synlighed i landskabet.

Kommuneplantillæg

I forbindelse med lokalplanen er der udarbejdet et tillæg nr. 1 til Kommuneplan 2021-2033.

Tillægget samler eksisterende kommuneplanrammer til ét rammeområde, og ændrer bebyggelseshøjden til 35 meter, hvor enkelte bygningsdele og tekniske anlæg kan opføres i op til 85 meters højde. Rammeområdet som tidligere var udlagt til erhvervsområde i form af oplagsplads ændres, så det fremadrettet kan bebygges. Dertil fastlægges miljøklasse for området til 4-6. I forbindelse med [adresse] 2021-2033 er området udpeget til område forbeholdt produktionserhverv. Dette skal sikre, at der ikke opstår nye miljøkonflikter i området, der kan begrænse virksomhedens udviklingsmuligheder.

Tillægget har været udsendt i fordebat. Der er ikke indkommet bemærkninger.

Miljøvurdering

Forslag til lokalplan nr. 1346 og tillæg nr. 1 er screenet jævnfør miljøvurderingsloven. På baggrund af screeningen er det forvaltningens vurdering, at der skal udarbejdes en miljøvurdering. Miljøvurderingen er vedlagt som bilag til dagsordenspunktet.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg, der har været i fordebat.

Høringsperioden for lokalplanen og tillægget med miljøvurdering fastsættes til 8 uger, da miljøvurderinger er komplekse og omfattende dokumenter, der har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

Beslutning fra Teknisk Udvalg, 22. november 2022, pkt. 258

Beslutningen foreligger på mødet

Beslutning fra Økonomiudvalget 23. november 2022, pkt. 232

Beslutningen foreligger på mødet

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Lokalplanen inddrager ikke nye uplanlagte arealer. Indenfor lokalplanområdet ligger eksisterende virksomhed som producerer vindmøller, og der findes derfor eksisterende interne veje samt administrationsbygninger, produktionshaller mv. Det vil derfor begrænse nyanlæggelse, råstofforbruget og transporten mellem lokaliteter at muliggøre udvidelse af eksisterende virksomheden på sin nuværende placering, så eksisterende bygningsværdier og infrastruktur kan udnyttes. Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1343 og tillæg nr. 1 til Kommuneplan 2021-2033 med tilhørende miljøvurdering vedtages og offentliggøres i 8 uger. |

### Beslutning

Anbefalet.